CELEX: 62005CA0276
Language: et
Date: 2008-12-22 00:00:00
Title: Kohtuasi C-276/05: Euroopa Kohtu (teine koda) 22. detsembri 2008 . aasta otsus (Oberster Gerichtshof'i (Austria) eelotsusetaotlus) — The Wellcome Foundation Ltd versus Paranova Pharmazeutika Handels GmbH (Kaubamärk — Farmaatsiatoode — Ümberpakendamine — Paralleelne import — Pakendi välimuse oluline muudatus — Etteteatamiskohustus)

21.2.2009   
            
            
               ET
            
            
               Euroopa Liidu Teataja
            
            
               C 44/2
            
         Euroopa Kohtu (teine koda) 22. detsembri 2008. aasta otsus (Oberster Gerichtshof'i (Austria) eelotsusetaotlus) — The Wellcome Foundation Ltd versus Paranova Pharmazeutika Handels GmbH
   (Kohtuasi C-276/05) (1)
   
   (Kaubamärk - Farmaatsiatoode - Ümberpakendamine - Paralleelne import - Pakendi välimuse oluline muudatus - Etteteatamiskohustus)
   (2009/C 44/02)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja: The Wellcome Foundation Ltd
   
      Kostja: Paranova Pharmazeutika Handels GmbH
   Kohtuasja ese
   Eelotsusetaotlus — Oberster Gerichtshof — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17 Köide 01 Lk 92) artikli 7 tõlgendamine — Paralleelimporditava farmaatsiatoote ümberpakendamine — Pakendi välimuse oluline muudatus — Etteteatamiskohustuse ulatus
   Resolutiivosa
   
               1.
            
            
               Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (muudetud 2. mai 1992. aasta Euroopa Majanduspiirkonna lepinguga) artikli 7 lõiget 2 tuleb tõlgendada nii, et kui on tõendatud, et ravimi ümberpakendamine uude pakendisse on vajalik toote täiendavaks turustamiseks impordiliikmesriigis, tuleb uue pakendi hindamisel lähtuda ainult sellest, et see pakend ei kahjustaks kaubamärgi ja selle omaniku mainet.
            
         
               2.
            
            
               Kõnealuse direktiivi 89/104 artikli 7 lõiget 2 tuleb tõlgendada nii, et paralleelimportijal tuleb esitada kaubamärgiomanikule vajalikku ja piisavat teavet selle kontrollimiseks, et asjaomast kaubamärki kandva kauba ümberpakendamine on vastava kauba turustamiseks impordiliikmesriigis vajalik.
            
         
      (1)  ELT C 217, 3.9.2005.